Schreiber szerint a németországi Jakab-egyházak a környék Compostelába készülő zarándokainak gyülekező helyei voltak. Az egyik városkapunak sok helyen (Aachen, Köln) Jakobus-Pförtchen volt a neve. Ezen át indultak útnak. Ennek hazai párhuzamai egyelőre nem ismeretesek előttünk.

Mikesy Sándor forrásidézés nélkül azt írja (MNy. 1969), hogy a sok viszontagság, hosszú út, ismeretlen környezet, járvány, útonállás miatt sokan nem jutottak el Compostelába. Ezért épülnek egyes országokban a Jakab tiszteletére szentelt templomok.