Ennek emlékezetét őrzi a győri székesegyháznak Schmith Gábor hazafias áldozatkészségéből emelt Szent István- és Szent Jobb-oltára (1772 – 1782). Miután a Szent jobbot 1771 július 17-ének éjszakáján a sekrestyében őrizték: bejárata fölé a megtalálást ábrázoló falkép került. A sekrestye mennyezetén látható romos freskó viszont az apostoli királyi cím adományozását örökíti meg, amellyel a pápa Mária Teréziát is kitüntette. Somogyi Antal: Ólomdomborművek a győri székesegyházban. Arrabona 1965, 331.