Több rábavidéki faluban az aratók az utolsó búzaszálat Szent Mihály lovának ajánlják, Népi magyarázat szerint az arató ne kerüljön még az aratás esztendejében a Szent Mihály lovára. A hagyományt mindenképpen a halottkultusz szülte: Mihály arkangyal, illetőleg lova legyen kíméletes ahhoz, aki az aratók közül elhalálozik. Lehetséges az is, hogy a koldusok etetésére, azaz a halottak táplálására szánt gabona emlékezetéről van szó. Vakarcs Kálmán: A Szentgotthárd – muraszombati járás ismertetése 62.