Érdemesnek tartjuk itt megjegyezni, hogy a IX. századtól kezdve Alsó-Ausztriában is Mártonnak számos patrociniumát tartják számon. Schmidt Leopold: Volkskunde von Niederösterreich. I, 85. Az osztrák kultuszról Gugitz II, 178. Kezünk ügyében van a Göcsejjel, Hetéssel, Muravidékkel szomszédos maribori püspökség 1937. évi névtára, amely öt Márton-patrociniumot (Koprovnica, Marenberg, Sevnica, Vransko, Zrece) sorol föl. Hozzátartozik újabban még az őrségi Mártonhely (Martjanci) is.