Karmelita hagyomány szerint Emerenciána Krisztus előtt 77 évvel virágzó szépségű jámbor hajadon volt. Nem akart férjhezmenni, mielőtt a Karmelhegy ismerős remetéitől tanácsot nem kért volna. Három remete elragadtatásában szép gyökeret látott, amely kettős fából sarjadt ki. Egyiken gyönyörű ág, amelyből ismét három ág nőtt ki. Az egyik ágacskán illatos virág, amely betöltötte az eget és földet. A másik két ág virága már nem volt olyan szép, mint az első. A másik fa ágából viszont gyümölcs nőtt ki. Hang is hallatszott: a gyökér Emerenciána, az ágak pedig az ő ivadékai. Így aztán kérőjéhez, Stollanushoz férjhezment. Kleinschmidt 252.